Contido

# Táboa de datos da gráfica

Insire unha táboa de datos da gráfica e configura a súa aparencia.

As táboas de datos das gráficas permiten visualizar os datos representados pola gráfica. Colócase unha táboa cos datos na parte inferior da gráfica.

Para acceder a esta orde...

Prema dúas veces no obxecto gráfica para entrar no modo de edición e escolla Inserir - Táboa de datos

Se a gráfica xa ten unha táboa de datos, prema dúas veces na gráfica para entrar no modo de edición e siga un destes procedementos:

- Prema co botón dereito do rato na táboa de datos e escolla Formato - Selección.

- Prema dúas veces na táboa de datos.

Para eliminar a táboa de datos:

1. Prema dúas veces na gráfica para acceder ao modo edición.

2. Escolla Inserir - Táboa de datos.

3. Desmarque a opción Mostrar táboa de datos.

## Mostrar táboa de datos

Marque esta opción para mostrar a táboa de datos na gráfica. Desmarque esta opción se desexa retirar a táboa de datos dagráfica.

## Propiedades da táboa de datos

Propiedades de formato da táboa de datos:

### Mostrar bordo horizontal

Mostrar ou agochar bordos de fila internos.

### Mostrar bordo vertical

Mostrar ou agochar bordos de columna internos.

### Mostrar contorno

Mostrar ou agochar bordos arredor da táboa.

### Mostrar chaves

Mostrar ou agochar a chave asociada con cada serie de datos, que é a mesma chave empregada na lenda da gráfica.